CELEX: 32015D1504
Language: lt
Date: 1441584000000
Title: 2015 m. rugsėjo 7 d. Komisijos įgyvendinimo sprendimas (ES) 2015/1504, kuriuo tam tikroms valstybėms narėms leidžiama taikyti nukrypti leidžiančias nuostatas dėl statistinių duomenų perdavimo pagal Europos Parlamento ir Tarybos reglamentą (EB) Nr. 1099/2008 dėl energetikos statistikos (pranešta dokumentu Nr. C(2015) 6105) (Tekstas svarbus EEE)

9.9.2015   
            
            
               LT
            
            
               Europos Sąjungos oficialusis leidinys
            
            
               L 235/24
            
         KOMISIJOS ĮGYVENDINIMO SPRENDIMAS (ES) 2015/1504
   2015 m. rugsėjo 7 d.
   kuriuo tam tikroms valstybėms narėms leidžiama taikyti nukrypti leidžiančias nuostatas dėl statistinių duomenų perdavimo pagal Europos Parlamento ir Tarybos reglamentą (EB) Nr. 1099/2008 dėl energetikos statistikos
   
      
         (pranešta dokumentu Nr. C(2015) 6105)
      
   
   (Tekstas autentiškas tik estų, graikų, prancūzų, nyderlandų ir slovakų kalbomis)
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. spalio 22 d. Europos Parlamento ir Tarybos reglamentą (EB) Nr. 1099/2008 dėl energetikos statistikos (1), ypač į jo 5 straipsnio 4 dalį ir 10 straipsnio 2 dalį,
   kadangi:
   
               (1)
            
            
               pagal Reglamento (EB) Nr. 1099/2008 5 straipsnio 4 dalį gavus tinkamai pagrįstą valstybės narės prašymą jai gali būti leista taikyti leidžiančias nukrypti nuostatas dėl tų nacionalinių statistinių duomenų, kuriuos renkant respondentams tektų pernelyg didelė našta;
            
         
               (2)
            
            
               Belgija, Estija, Kipras ir Slovakija pateikė prašymus, kad joms būtų leista taikyti nukrypti leidžiančias nuostatas dėl namų ūkių išsamaus energijos suvartojimo pagal galutinio vartojimo rūšį statistinių duomenų teikimo tam tikrais ataskaitiniais metais;
            
         
               (3)
            
            
               pagal tų valstybių narių pateiktą informaciją leidimas taikyti tokias nukrypti leidžiančias nuostatas pateisinamas ir turėtų būti suteiktas;
            
         
               (4)
            
            
               šiame sprendime nustatytos priemonės atitinka Europos statistikos sistemos komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Leidžiama taikyti toliau nurodytas nuo Reglamento (EB) Nr. 1099/2008 leidžiančias nukrypti nuostatas:
   
               1.
            
            
               Belgijai leidžiama taikyti nukrypti leidžiančią nuostatą ir neteikti 2015 ataskaitinių metų rezultatų, susijusių su B priedo 1.2.3 punkto 4.2.1–4.2.5 papunkčiais, 2.2.3 punkto 4.2.1–4.2.5 papunkčiais, 3.2.3 punkto 3.1–3.6 papunkčiais, 4.2.3 punkto 7.2.1–7.2.5 papunkčiais ir 5.2.4 punkto 4.2.1–4.2.5 papunkčiais, kiek tai susiję su namų ūkių išsamaus energijos suvartojimo pagal galutinio vartojimo rūšį (kaip apibrėžta A priedo 2.3 punkto 26 papunktyje „Kiti sektoriai – gyvenamųjų būstų“) statistiniais duomenimis.
            
         
               2.
            
            
               Estijai leidžiama taikyti nukrypti leidžiančią nuostatą ir neteikti 2015, 2016 ir 2017 ataskaitinių metų rezultatų, susijusių su B priedo 1.2.3 punkto 4.2.1–4.2.5 papunkčiais, 2.2.3 punkto 4.2.1–4.2.5 papunkčiais, 3.2.3 punkto 3.1–3.6 papunkčiais, 4.2.3 punkto 7.2.1–7.2.5 papunkčiais ir 5.2.4 punkto 4.2.1–4.2.5 papunkčiais, kiek tai susiję su namų ūkių išsamaus energijos suvartojimo pagal galutinio vartojimo rūšį (kaip apibrėžta A priedo 2.3 punkto 26 papunktyje „Kiti sektoriai – gyvenamųjų būstų“) statistiniais duomenimis.
            
         
               3.
            
            
               Kiprui leidžiama taikyti nukrypti leidžiančią nuostatą ir neteikti 2015, 2016 ir 2017 ataskaitinių metų rezultatų, susijusių su B priedo 1.2.3 punkto 4.2.1–4.2.5 papunkčiais, 2.2.3 punkto 4.2.1–4.2.5 papunkčiais, 3.2.3 punkto 3.1–3.6 papunkčiais ir 5.2.4 punkto 4.2.1–4.2.5 papunkčiais, kiek tai susiję su namų ūkių išsamaus energijos suvartojimo pagal galutinio vartojimo rūšį (kaip apibrėžta A priedo 2.3 punkto 26 papunktyje „Kiti sektoriai – gyvenamųjų būstų“) statistiniais duomenimis.
            
         
               4.
            
            
               Slovakijai leidžiama taikyti nukrypti leidžiančią nuostatą ir neteikti 2015 ir 2016 ataskaitinių metų rezultatų, susijusių su B priedo 1.2.3 punkto 4.2.1–4.2.5 papunkčiais, 2.2.3 punkto 4.2.1–4.2.5 papunkčiais, 3.2.3 punkto 3.1–3.6 papunkčiais, 4.2.3 punkto 7.2.1–7.2.5 papunkčiais ir 5.2.4 punkto 4.2.1–4.2.5 papunkčiais, kiek tai susiję su namų ūkių išsamaus energijos suvartojimo pagal galutinio vartojimo rūšį (kaip apibrėžta A priedo 2.3 punkto 26 papunktyje „Kiti sektoriai – gyvenamųjų būstų“) statistiniais duomenimis.
            
         2 straipsnis
   Šis sprendimas skirtas Belgijos Karalystei, Estijos Respublikai, Kipro Respublikai ir Slovakijos Respublikai.
   
      Priimta Briuselyje 2015 m. rugsėjo 7 d.
      
         
            Komisijos vardu
         
         Marianne THYSSEN
         
            Komisijos narė
         
      
   
   
      (1)  OL L 304, 2008 11 14, p. 1.